Il-Kunsill tal-Ewropa llum ifakkar il-Jum Dinji kontra l-Korruzzjoni. Hawn Malta ilna nikkumbattu l-korruzzjoni kuljum għal xhur u snin. Hawn qed taraw attivisti bħalissa barra l-bini ta' Kastilja u hemm oħrajn li ilhom jokkupaw id-daħla tal-istess bini minn dalgħodu u li magħhom ma nistax nikkomunika għaliex il-pulizija qafluhom ġewwa. Hawn nieżla xita qliel. Iżda maħruqin kif ninsabu b'gvern li jinsab imkaħħal mas-setgħa minkejja li huwa implikat fi qtil, ix-xita servietna ta' solljiev. Ejjew ingħaqdu magħna. Il-protesti jeħtieġ ikomplu. Fil-frattemp għadni kemm qrajt dan it- tweet ta' David Casa. Jekk int tinsab fi Brussell jew x'imkien qrib niżżel appuntament fid-djarju tiegħek. Lid-dinja uruha li Malta mhix Joseph Muscat. U li wħud minna huma nies diċenti. Fi Brussell bilkemm iridu jemmnu li @JosephMuscat_JM baqa' mkaħħal mas-setgħa minkejja ċ-ċirkostanzi. In-nies tinsab irrabjata, kemm hawn kif ukoll f' #Malta . Il-komunità #Maltija fi Brussel ser issemma' leħinha qabel il-laqgħa tal-Kunsill tal-UE. Jien ser inkun magħhom. — David Casa (@DavidCasaMEP) December 9, 2019 Previous: Aktar ritratti tal-protesta li saret fil-Belt Valletta llum wara nofsinhar Next: Joseph Muscat warrab issa window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Hawn Malta, kull jum huwa jum kontra l-korruzzjoni.